བཀོལ་བ་

བཀོལ་བ་ནི་གཞན་གྱི་དོན་དུ་རང་གི་ལུས་ངག་ཡིད་གསུམ་བེད་སྤྱོད་དུ་གཏོང་བའམ། དགེ་བའི་ལས་ལ་འཇུག་པའི་དོན་ཏེ། བྱང་ཆུབ་སེམས་དཔའི་སྤྱོད་པ་ལ་འཇུག་པའི་གཞུང་དུ་ལུས་ལོངས་སྤྱོད་རྣམས་སེམས་ཅན་གྱི་དོན་དུ་སྤྱོད་ཚུལ་གྱི་སྐབས་སུ་གསུངས་སོ།
དོན་འགྲེལ།
གཞན་དོན་ལ་བཀོལ་བ།
བྱང་ཆུབ་སེམས་དཔའ་རྣམས་ཀྱིས་རང་གི་ལུས་དང་ལོངས་སྤྱོད་ཐམས་ཅད་སེམས་ཅན་གྱི་དོན་དུ་གཏོང་བར་གསུངས་ཏེ། "གཞན་དོན་གྱི་བསམ་པ་དེ་བྱ་ལ་སྦྱོར་བས་དེ་ལྟར་གནས་པར་བྱ་ཞིང་། རང་དོན་གྱི་བསམ་སྦྱོར་གཉིས་པོ་དེ་ལྟར་ཁྱོད་ཀྱིས་མི་བྱ་བ།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་༡༧༢ ཞེས་དང་། "བདག་ནི་གཞན་གྱི་བྲན་གྱི་ཐ་མ་ལྟར་ང་རྒྱལ་མེད་པར་དེ་དག་གི་དོན་རྣམས་ཀུན་ལ་བཀོལ་བར་གྱིས་ཤིག །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ ༥༠༤ཅེས་གསུངས།

དགེ་བའི་ལས་ལ་བཀོལ་བ།
མི་ལུས་རིན་ཆེན་འདི་དགེ་བའི་ལས་ལ་བཀོལ་དགོས་པར་གསུངས་ཏེ། "དལ་འབྱོར་ལྡན་པའི་མི་འོ་ཅོག་གི་སྟེ་ཡིན་ནོ་ཅོག་གམ་མི་ཡིན་ཚད་ཀྱི་ལུས་འདི་ནི་ད་ལྟ་གསོན་པའི་སྐབས་འདིར་བསོད་ནམས་དགེ་བའི་ལས་ལ་བཀོལ་དུ་རུང་བས་ན་དེར་བཀོལ་བར་བྱ་བ་ནི་རིགས་ཤིང་འོས་པ་ཉིད་དུ་ཟད་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས་༤༠༧ཅེས་དང་།
"བཀོལ་བ་པོའི་རྣམ་ཤེས་ཀྱི་རྒྱུན་དེ་ཉིད་གང་ནས་གང་དུ་འགྲོ་བར་ལས་དེ་རྗེས་སུ་འབྲངས་ཏེ་སྡིག་པ་ལ་བཀོལ་ན་ངན་སོང་ནས་ངན་སོང་མུ་མཐའ་མེད་པར་གཞོལ་ནས་སྡུག་བསྔལ་མི་བཟད་པ་མྱོང་ལ། དགེ་བ་ལ་བཀོལ་ན་མཐོ་།རིས་ཀྱི་བདེ་བ་དཔག་ཏུ་མེད་པ་མྱོང་བར་འགྱུར་བའི་ཕྱིར་རོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས་༣༨༠-༣༨༡ ཅེས་གསུངས་པ་ལྟར་རོ། །

བཀོལ་བའི་དཔེ།
གཞན་དོན་ལ་བཀོལ་ཚུལ་གྱི་དཔེ་མཚོན་དུ་བྲན་གཡོག་ལྟ་བུ་གསུངས་ཏེ། "ངེས་པར་དམན་པའི་བྲན་གྱི་ཐ་མ་ལྟར་གཞན་གྱི་དགོས་པ་སེམས་ཅན་གྱི་དོན་རྣམས་ལ་འདི་ལྟར་བཀོལ་བར་གྱིས་ཤིག་སྟེ་ཁུར་ཁྱེར་བ་ལ་སྦྱོར་བའོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོགསངོས་༢༧༨ཞེས་གསུངས།

ཉོན་མོངས་ཀྱིས་བཀོལ་ཚུལ།
མི་འདོད་བཞིན་དུ་ཉོན་མོངས་པས་བཀོལ་བའི་ཚུལ་ཡང་གསུངས་ཏེ། "ཉོན་མོངས་དེ་དག་གིས་བདག་རང་དབང་ཅུང་ཟད་ཀྱང་མེད་པར་བྲན་བཞིན་དུ་བཀོལ་བར་བྱས་ནས་སྡུག་བསྔལ་སྣ་ཚོགས་ལ་སྦྱོར་བར་བྱས་སོ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས་༣༡༤ཞེས་གསུངས།
བསྡུས་དོན།
བཀོལ་བ་ཞེས་པ་ནི་བྱང་ཆུབ་སེམས་དཔའི་སྤྱོད་པའི་གཞུང་དུ་གཙོ་བོར་རང་གི་ལུས་ངག་ཡིད་གསུམ་གཞན་དོན་དང་དགེ་བའི་ལས་ལ་སྤྱོད་པའི་དོན་དུ་འཇུག དགེ་སྡིག་གང་ལ་བཀོལ་ཡང་དེའི་འབྲས་བུ་མྱོང་དགོས་པས་དགེ་བ་ལ་བཀོལ་བ་གལ་ཆེ། ཉོན་མོངས་པས་རང་དབང་མེད་པར་བྲན་ལྟར་བཀོལ་བའི་གནས་ལས་ཐར་ཏེ་གཞན་དོན་ལ་རང་གི་ལུས་སེམས་བཀོལ་ནུས་ན་བྱང་ཆུབ་སེམས་དཔའི་སྤྱོད་པ་མཐར་ཕྱིན་པར་གསུངས་སོ། །
ལུང་ཁུངས།